cyanic-selkie/wikianc huggingface dataset:
Күросава Акира
Хувийн амьдрал
Күросава нь уудалж баршгүй авъяас, гайхамшигтай санаануудын галт уул байсан юм. Мөн маш их хэмжээний хөрөнгийг кинонд оруулдаг байсан. Үүнээс маханд маш ихийг зарцуулсан гэдэг. Учир нь дайн тулаантай зураг авалтын үед хүн бүрт мах өгдөг, энэ нь сэлмээр зүсэхэд яг жинхэнэ юм шиг дууг гаргадаг аж.
Цахим холбоос
Ангилал:Японы кино найруулагч Ангилал:Оскарын шагналтан Ангилал:Киото шагналтан Ангилал:Рамон Магсайсайн шагналтан Ангилал:Италийн Бүгд Найрамдах Улсын Гавьяаны одон шагналтан (их загалмай) Ангилал:Хүндэт легионы гишүүн (рыцарь) Ангилал:Ардчилсан Германы Урлагийн Академийн гишүүн Ангилал:АНУ-ын Урлаг ба Шинжлэх Ухааны Академийн гишүүн Ангилал:Японы Соёлын Гавьяат Зүтгэлтэн Ангилал:Японы Соёлын одон шагналтан Ангилал:Япончууд Ангилал:1910 онд төрсөн Ангилал:1998 онд өнгөрсөн
Сержио Леоне
Намтар
Тэрээр кино найруулагч Роберто Роберти нэрээрээ алдартай Винчензо Леоне болон жүжигчин Эдвиг Валкаренжи нарын хүү болон Ром хотноо мэндэлжээ. Кино урлагийн салбарт 18 настайгаасаа ажиллаж эхэлсэн. 1950 оноос киноны зураачаар ажиллаж эхэлсэн ба зарим нэг том хэмжээний тухайлбал Күо Вадис, Бен-Гур зэрэг Холливудын кинонд туслах найруулагчаар ажилласан. 1959 онд Марио Боннард "Помпейн сүүлчийн өдрүүд" киногоо хийж байхдаа өвдөхөд Сержио Леоне киног цааш нь хийж дуусгасан. 1961 онд өөрийн анхны бие даасан кино болох "Родос арлын Колоссын хөшөө" бага хэмжээний зардлаар маш сайн хийсэн нь Холливудын анхаарлыг татсан.
1960-аад он
1960-аад оны эхээр түүхэн домгийн сэдэвтэй киноны эрэлт нуран унасан. Гэвч Леоне хүмүүсийн шинээр сонирхож эхэлсэн Вэстерн кино үйлдвэрлэгчдийн манлай эгнээнд явах хувьтай байжээ. Түүний “Атга дүүрэн доллар” нь шинээр бий болж байсан Вэстерн хэмээх төрлийн анхны төлөөлөгчдийн нэг болсон. Уг кино нь Японы алдарт найруулагч Күросава Акирагийн Мэйжигийн үеийн самүрайн түүхийг харуулсан Ёожимбо /1961/ хэмээх кинонд тулгуурлан хийгдсэн. Мөн энэ киногоор Клинт Иствүүд анх од болон төрсөн.
Түүний дараагийн хоёр кино – "Дахиад хэдэн долларын төлөө" /1965/ болон "Сайн, Муу, Хэрцгий гурав" /1966/ гарснаар Долларын гурвал хэмээх нэрээр алдартай болсон. Уг бүтээлүүд нь гарах бүртээ өмнөхөөсөө санхүүгийн болон техникийн хувьд үргэлж илүү болж байв. Эдгээр гурван бүтээлийн дууг нь алдарт Эннио Морриконе зохиосон ба Леоне өөрөө зураг авж байхдаа түүний дуунуудыг тоглуулдаг байжээ. Шүүмжлэгчид "Сайн, Муу, Хэрцгий гурав"-ыг хамгийн сайн болсон нь гэж үздэг.
1967 онд Парамаунтын урилгаар Америкт ирэн "Баруунд нэг удаа" хэмээх алдарт бүтээлээ хийсэн. Ихэнх зураг авалтаа Испани, Итали болон Ютад авсан бөгөөд Хенри Фонда, Чарльз Бронсон, Жэсон Робардс, Клауди Кардиналь нар тоглосон. Кино зохиолыг Бернардо Бертолючи, Дарио Арженто нар бичсэн ба хоёулаа хожим нь алдартай найруулагчид болсон.
1970-аад он
Леоне үйлдвэрлэсээр л байлаа. 1973 онд "Миний нэр Хэнчбиш", 1975 онд "Гоц ухаантан, хоёр хамтрагч, тэнэг дөрөв", 1977 онд "Муур", 1979 онд "Тоглоом", 1981 онд "Цагаан, Улаан, Ногоон", 1986 "Агуу" зэрэг инээдмийн кинонууд хийсэн. Мөн тухайн цаг үед олон алдартай телевизийн рекламыг хийж байжээ.
1980-аад он
Леоне алдарт "Загалмайлсан эцэг"-ийг найруулах саналаас татгазлаа. Учир нь өмнө бас нэг алдарт дээрэмчдийн тухай киноны санал хүлээн аваад байсан юм. Энэ төсөл дээр тэрээр 10 жил ажилласан. Киноны зохиол нь багаасаа нөхөрлөсөн 1920-1930-аад оны Нью-Йоркийн еврей дээрэмчдийн тухай Харри Грэйгийн "Хүүдс" хэмээх зохиолоос сэдэвлсэн. 1984 онд кино дуусч "Америкт нэг удаа" гэсэн нэртэй гарав. Уг кинонд Роберт Де Ниро, Жеймс Вүүдс нар тоглосон ба нөхөрлөл, нөхөрлөлдөө үнэнч байдал, шунаг сэтгэл, гэмт хэргийг харуулсан бас нэг Америкийн түүхийн тухай эрэгцүүлэл агуулсан кино болсон байв. Өмнөх кинонуудын нь адил хэтэрхий урт болсон нь студийн толгойн өвчин болов. Дөрвөн цаг үргэлжлэх хугацаанаас нь студи хассан нь зохиолын цогц байдлыг алдагдуулж, шүүмчлэгчдээс их шүүмж сонсон өндөр амжилт олж чадаагүй юм. Гэхдээ энэ хассан хэлбэр нь зөвхөн Америкт цацагдсан билээ.
Эх хувь нь бусад улсад маш их сайшаал, талархлыг шүүмжлэгчид, үзэгчдээс хүртсэн. Хожим нь Америкт DVD-нд, бүтэн хэлбэрээрээ худалдаанд гарсны дараа шүүмжлэгчид агуу бүтээл хэмээн магтацгааж байв.
Үхэл
1989 онд 60 настайдаа таалал төгсөхдөө тэрээр мөн нэгэн түүхэн кино болох Дэлхийн хоёрдугаар дайны Ленинградын бүслэлтийн тухай бүтээл туурвихаар ажиллаж байсан билээ. Түүнийг зүрхний шигдээсээр таалал төгсөхөд их иддэг байснаас үүдсэн таргалалт нөлөөлсөн нь гарцаагүй юм.
Амьдралынхаа сүүлийн жилүүдэд тэрээр алдарт найруулагч Клинт Ийствүдтэй ажиллахаа болиод байсан юм. "Америкт нэг удаа"-г найруулсныхаа дараа Роберт Де Ниро бол Ийствүдээс өөр, жинхэнэ жүжигчин хэмээн хэлсэн.
2004 онд түүний хүү Андрей "Зөвхөн Мэригийн мэддэг газар" нэртэй Америкийн иргэний дайнд явж буй хоёр цэргийн тухай өгүүлдэг кино бүтээсэн.
Түүний кино урлагт оруулсан хувь нэмрийг янз бүрээр хүлээж авдаг байв. Учир нь Вэстерн кинонууд нь өндөр нэр хүндтэй байгаагүй юм. Гэвч өнөөдөр түүнийг бүгд агуу кино найруулагч гэдгийн хүлээн зөвшөөрөөд байгаа билээ.
Леонегийн хамгийн том фэнүүд нь түүний мэргэжил нэгт найруулагчид байдаг билээ. Түүний киноноос сурсан, санаа авсан хэмээн өөрсдийгөө хэлж байсан найруулагчид гэвэл Сэм Пекинпах, Мартин Скозес, Стивен Спилберг, Жон Милиус, Жорж Лукас, Квентин Тарантино, Роберт Родригез, Горь Вербински, Стэнли Кюбрик зэрэг алдартнууд байна.
Түүний кинонуудын гайхамшигтай үйл явдлын дараалал, өрнөл, дүрүүдийн дахин давтагдашгүй байдал мөн Эннио Морриконий аязууд нь дэлхийн кино урлаг болон хөгжмийн салбарт шүтээн болон үлдсэн.
Цахим холбоос
Ангилал:Италийн кино найруулагч Ангилал:Италийн кино зохиолч Ангилал:Киноны продюсер Ангилал:Италичууд Ангилал:1929 онд төрсөн Ангилал:1989 онд өнгөрсөн
Зах зээлийн сегментчлэл
Зах зээлийн сегментчилэл нь хэрэглэгчдийг ижил төстэй хэрэгцээ, шинж чанар, зан төлөвийн онцлогоор нь бүлэглэхийг хэлнэ. Ингэж бүлэглэсэн хэрэглэгчдийн сегмент бүрт тохирсон маркетингийн иж бүрдлийг боловсруулах шаардлагатай. Ижил хэрэгцээ, шинж чанар, зан төлөвийн онцлогтой бүлэг хэрэглэгчдийг зах зээлийн сегмент (market segment) гэнэ. Хэдийгээр зах зээлийг олон шалгуураар сегментчилж болдог ч бүгд адилхан үр дүнтэй байдаггүй. Тухайлбал: Компьютер худалдан авагчдыг биеийх нь жингээр ангилан бүлэглэж болох боловч хүний биеийн жин компьютерийн сонголтонд нөлөө үзүүлж чадах нь эргэлзээтэй.
Сегментчлэл ашигласнаар маркетингийн хүчин чармайлтаа өргөн зах зээлд сарниулахын оронд тухайн бүтээгдэхүүнийг үнэхээр сонирхож байгаа бүлэг хэрэглэгчдэд хүчин чармайлтаа төвлөрүүлэх боломжтой болно. Зөв хэрэглэгчидтэй зөв харилцаа тогтоохын тулд стратеги боловсруулах хэрэгтэй. Үүнд: зах зээлээ сегментчилнэ, зорилтот зах зээлээ буюу нэг эсвэл хэд хэдэн сегментийг сонгоно, эцэст нь сонгосон зах зээлдээ тохирсон бүтээгдэхүүнийг хоногшуулалтыг маркетингийн иж бүрдлийн хамт боловсруулна.
Сегментүүд дараах чанарыг агуулсан байх шаардлагатай: Хоёр метрээс өндөр хүмүүст тусгайлан зориулсан автомашин гаргах нь үйлдвэрлэгчид ашиг авчрах нь эргэлзээтэй.
Хэрэглэгчийн зах зээлийн сегментчилэл
Хэрэглэгчийн зах зээлийг сегментчилэхэд “газар зүйн, хүн ам зүйн, психографийн болон зан төлөвийн зарчмууд ихэвчлэн ашигладаг. Маркетерүүд зах зээлээ сегментчилэхдээ бүтээгдэхүүн, компани, зах зээлийнхээ онцлогуудыг харгалзан хамгийн тохирсон хувилбарыг боловсруулна. Ингэхдээ сегментчилэлийн нэг биш хэд хэдэн зарчмыг хослуулж ашиглах нь илүү үр дүнд хүрдэг.
Газар зүйн зарчим (geographical segmentation)
Зах зээлийг улс орон, бүс, муж, аймаг, хот, дүүрэг зэрэг газарзүйн нэгжүүдэд хуваана. Ингэж сегментчилдэгийн шалтгаан нь хүмүүсийн хэрэгцээнд газар зүйн онцлог нөлөөлдөгт оршдог. Жишээлбэл: Монгол орны хувьд төв суурин ба хөдөө орон нутагт амьдарч буй хүмүүсийн хэрэглээ өөр хоорондоо илт ялгаатай байдаг. Судлгааг хийхдээ ихэвчлэн хэрэглээ, орлого, хүн амын нягтаршилт зэргийг үндэслэн хийдэг.
Хүн ам зүйн зарчим (demographic segmentation)
Зах зээлийг нас, хүйс, гэр бүлийн байдал, орлого, боловсрол, ажил мэргэжил, шашин, арьсны өнгө, үндэс угсаагаар нь тодорхой бүлгүүдэд хуваадаг. Энэ зарчим нь сегментчилэлийн хамгийн түгээмэл бөгөөд хялбар арга бөгөөд ихэнхдээ бусад зарчмуудтай хослуулж хэрэглэдэг. Жишээлбэл: “Бүх гутал 5000” сүлжээ дэлгүүрүүд зах зээлийг хэрэглэгчийн орлогын түвшингээр сегментчилсэн бөгөөд хямдхан гуталны зах зээлийг гярхай олж харснаараа өөрийн гэсэн байр суурьтай болсон байна. “Аз” хүүхдийн их дэлгүүр нь нярай, цэцэрлэг болон сургуулийн насны хүүхдүүд, жирэмсэн эхчүүдэд зориулан бүтээгдэхүүнээ хэрэглэгчдийнхээ нас хүйсээр ангилж борлуулдаг.
Психографикийн зарчим (psychographic segmentation)
Зах зээлийг нийгмийн давхарга, амьдарлын хэв маяг болон хувь хүний онцлог шинжүүдээр тодорхой бүлгүүдэд хуваадаг. Психографик нь хүмүүсийг юу бодож, мэдэрч, хэрхэн биеэ авч явж байгаа зэргээр нь судалдаг шинжлэх ухааны салбар юм. Хүн ам зүйн зарчмаар ижил сегментэд харъяалагдах хүмүүс психографикийн хувьд ялгаатай бүлэгт багтаж болно. Ялангуяа, амьдарлын хэв маяг нь хэрэглэгчдийг бүлэглэх гол шалгуур болдог.
Жишээлбэл: Үнэртэй усны зах зээлд хэрэглэгчдийг психографик онцлог шинжүүдэд тулгуурлан сегментчилж, зар сурталчилгаа нь ч үүнийг илтгэсэн байдлаар бүтээгдсэн. Тухайлбал, “Hugo boss” бренд нь уламжлалт хэрэглэгчдээсээ гадна чөлөөт байдал, хөдөлгөөнт чанарын эрхэмлэдэг залууст зориулан “Boss in Motion” ба “Hugo Energize” үнэртэй уснуудыг шинээр гаргажээ.
Зан төлвийн зарчим (behavioural segmentation)
Энэ зарчмаар сегментчилэх нь маркетерээс ихээхэн ур чадвар, сэтгэмжийг шаарддаг ба хэрэглэгчдийг бусад зарчмуудаас илүү нарийн тодорхойлж чаддагаараа давуу талтай. Энэ зарчим нь хэрэглэгчдийг тухайн бүтээгдэхүүнийг ямар учраас худалдан авдаг, ямар ашиг тус хүсэн хүлээдэг, хэр их хэрэглэдэг, хэр үнэнч байдгаар нь сегментчилдэг. Жишээлбэл: Шампуний зах зээлд Pantene үс арчилгаа, Head & Shoulders хагны эсрэг үйлчилгээ, Shamtu илүү өтгөн, хөвсгөр харагдуулах, Dove чийгшүүлж зөөлрүүлэх зэрэг тус бүрдээ өөр өөр ашиг тусыг санал болгож байгаа нь зан төлөвийн зарчмаар тэр тусмаа бүтээгдэхүүнээс хүлээгдэх ашиг тусаар зах зээлийг сегментчилсэний илрэл юм.
Бизнесийн зах зээлийн сегментчилэл
Бизнесийн зах зээл нь хэрэглэгчдийн зах зээлтэй харьцуулахад цөөн тооны худалдан авагчийг хамарч байдаг ч сегментчилэл зайлшгүй хэрэгтэй болдог. Бизнесийн зах зээлийг ч гэсэн газар зүй, хүн ам зүй буюу хэрэглэгчийн онцлог, зан төлөвийн зарчмаар сегментчилж болно. Эдгээр үндсэн зарчмуудаас гадна худалдан авалтын нөхцөл зэрэг шалгууруудыг ашиглаж болно.
Газар зүйн байршил
Бизнесийн зах зээл нь газар зүйн хувьд төвлөрсөн байх нь их байдаг. Тухайлбал: Байгалийн баялаг боловсруулах компаниуд түүхий эдийн нөөцдөө ойр дөт байж тээвэрлэлтийн зардлаа багасгах, шинэ компаниуд өрсөлдөгч томоохон компаниудад ойр байх зэрэг шалтгаанаар нэг газар төвлөрдөг.
Хүн ам зүй буюу хэрэглэгчийн онцлог
Энэ зах зээлийн хувьд үйл ажиллагааны салбар, байгууллагын хэмжээ, худалдан авалтын зохион байгуулалт зэрэг шалгууруудыг хүн ам зүйн онцлогт хамруулдаг. Бизнесийн зах зээлийн хувьд үйл ажиллагааны салбар сегментчилэх чухал шалгуур юм. Үйл ажиллагааны салбараар бүлэглэхэд эдийн засгийн үйл ажиллагааны Олон улсын ангилал (ISIC)-ыг баримтлах нь энэ талын стастик мэдээлэл цуглуулахад дөхөм болдог. Харилцагч байгууллагын хэмжээ нь компаний маркетингийн бодлогыг тодорхойлогч хүчин зүйл юм. Худалдан авалтын зохион байгуулалт нь түншүүд хоорондын харилцааг тодорхойлж чадна. Зарим байгууллага худалдан авалт хариуцсан тусгай нэгжтэй байдаг бол заримд нь худалдан авалтыг үйлдвэрлэлийн нэгж хэсэг нь хариуцдаг.
Худалдан авах зан төлөвийн онцлог
Байгууллага түншүүдээ давтан захиалга, өөрчлөлттэй давтан захиалга, шинэ захиалга хийж байгаагаас хамааран сегментчилэх болоцоотой. Захиалгын шинж чанараас гадна захиалгын хэмжээ сегментчилэх шалгуур байж болно. Худалдан авалтын төлбөрийн нөхцөлөөс хамааран тендерээр, лизингээр эсвэл бэлнээр худалдан авалтын байдлаар нь ангилна. Жишээлбэл: Төрийн байгууллагууд худалдан авалтын хэмжээ тодорхой өртгийг хэтэрсэн тохиолдолд тендер зарладаг. Үүнээс гадна бүтээгдэхүүнээс хүлээж буй ашиг тус хэрэглэгчдийн зах зээлийн нэгэн адил бизнесийн зах зээлд ч гэсэн сегментчилэлийн гол шалгуур болдог. Эдгээрээс гадна бүтээгдэхүүнээс хүлээж буй ашиг тус хэрэглэгчдийн зах зээлийн нэгэн адил бизнесийн зах зээлд ч гэсэн сегментчилэлийн гол шалгуур болдог.
Зорилтот зах зээлийн сонголт
Зорилтот зах зээлээ сонгохдоо компани дотоод нөөц бололцоогоо орчны хүчин зүйлсийн хамт харгалзаж үздэг. Компаний хүчин чадал, технологи, маркетингийн үйл ажиллагаа, ажиллагчдын ур чадвар, санхүүгийн чадамж зэрэг нь дотоод нөөц бололцоог илэрхийлдэг. Орчны хүчин зүйлс нь өрсөлдөгчид болон эдийн засаг, хүн ам зүй, технологи, улс төр, эрх зүй, соёл зэрэг хүчин зүйлсийг илэрхийлдэг. Ялангуяа бусдын олж хараагүй эсвэл хүрч чадаагүй зах зээлийг маш жижиг сегмент буюу зах зээлийн сиймхийд (market niche) чиглэж ажиллах нь түгээмэл үзэгдэл болсон байдаг. Жишээлбэл: “Dove” чийгшүүлэгчтэй хуурайшуулдаггүй саванг хамгийн анх зах зээлд гаргасан. “FedEx” хамгийн анх нэг өдрийн дотор илгээмжийг хүргэх үйлчилгээг нэвтрүүлсэн.
Мөн өрсөлдөгчгүй зах зээлийн сегментийг сонгохын зэрэгцээ заримдаа зориуд өрсөлдөгчийнхөө сонгосон сегментийг чиглэж үйл ажиллагаагаа явуулах нь ч байдаг. Үүний үр дүнд өрсөлдөгчийнхөө хэрэглэгчийг өөртөө татаж “Талх”-наас нь булааж авах зорилго агуулж байдаг. Тухайлбал: Монголд сүүлийн үед жимсний шүүсний хэрэглээ өссөнтэй холбоотой М-Си-Эс Кока-Кола ХХК нь хийжүүлсэн ундааны зэрэгцээ жимсний шүүсний зах зээлд өөрийн байр суурийг эзлэхийн тулд Minut Maid-ыг “Уруул дурлам уудаг жүрж” уриатайгаар нийлүүлж эхэлсэн байх жишээтэй. Сегментчилсэний дараа компани зорилтот зах зээл болгож нэг эсвэл хэд хэдэн сегментийг сонгоно. Сонгож авсан зорилтот зах зээлдээ нийтийн, ялгаварласан болон төвлөрсөн маркетингийн стратегийн аль нэгийг баримталж болдог.
Нийтийн маркетингийн стратеги
Нийтийн маркетингийн стратеги (undifferentiated or mass marketing) баримталж буй компани зах зээлийг бүрдүүлэгч хэрэглэгчдийн ялгаатай талуудыг үл харгалзан, сегментчилэхгүйгээр нэг ижил бүтээгдэхүүн нийт зах зээлд санал болгоно.
Нэг төрлийн бүтээгдэхүүнийг нийт зах зээлд их хэмжээгээр үйлдвэрлэн нийтээр нь идэвхижүүлэн түгээнэ. Өнөө үед нийтийн маркетинг ашиглах нь багасаж байна. Учир нь: 	Бүх хүний хэрэгцээнд нийцсэн бүтээгдэхүүн бий болгох тун хэцүү 	Нийт зах зээлд бус тодорхой сегментийн хэрэгцээнд зориулагдсан бүтээгдэхүүн хэрэглэгчдийн хувьд илүү их сэтгэл ханамжийг бий болгодогоос тэдэнтэй өрсөлдөх улам хэцүү болсон Энэ стратегийн жишээ нь: Фордын “ Т ” загварын автомашин юм. Дайны дараах Америк гэр бүлийн хэрэглээнд зориулагдсан хар өнгийн, багтаамж ихтэй, хямд үнэтэй энэхүү автомашин ард түмний унаа болж чадсан байдаг. Одоо 400 гаруй брэнд бүтээгдэхүүн санал болгох Coca-Cola ч анх ганцхан төрлийн ундаагаар зах зээлд ноёрхлоо тогтоож байжээ. Эдгээр жишээнүүд нь нийтийн маркетингийн нэгэн адил түүхийн хуудаснаа хоцорч үлдсэн байдалд хүрсэн.
Ялгаварлах маркетингийн стратеги
Ялгаварлах маркетингийн стратеги (differentiated marketing)-ийг сонгосоноор компани зах зээлийг тодорхой сегментүүдэд хуваан, хамгийн сайн тохиромжтой гэж үзсэн хоёр ба түүнээс дээш сегментийг зорилтот зах зээлээр сонгож, тус бүрт нь тохирсон маркетингийн иж бүрдлийг боловсруулна (зураг 4). Ялгаварлах маркетингийн стратегээс жишээлбэл: “Procter & Gamble” компани гоо сайхны бүтээгдэхүүний зах зээлд охидуудад Cover Girl, бүсгүйчүүдэд Max Factor гэсэн хоёр брэндийг тус тусад нь зориулан гаргадаг. Эдгээр брэндүүд тус тусын зах зээлийн онцлогт нийцсэн шинж чанартай байдаг. Ингэж хэд хэдэн брэндийн ялгаатай сегментүүдэд санал болгосноор компани ашиг орлогоо нэмэгдүүлэх зорилго тавьдаг. Мэдээж сегмент тус бүрт тохирсон бүтээгдэхүүн гаргах нь бизнесийн зардлыг нэмэгдүүлдэг. Олон төрлийн бүтээгдэхүүн боловсруулж үйлдвэрлэх нь нэг бүтээгдэхүүнийхээс илүү үнэтэй тусдаг. Цаашилбал, бүтээгдэхүүн тус бүрд маркетингийн хөтөлбөр боловсруулах шаардлага тулгарна. Тиймээс сегментчилэхээс үүдэн гарах зардлыг олох боломжтой ашгийн хэмжээтэй харьцуулж байж шийдвэр гаргах нь зүйтэй.
Төвлөрсөн маркетингийн стратеги
Эдгээр давуу тал бий хэдий ч эрсдэл бас бий. Ялгаварлах маркетингийн стратегийн хувьд хэд хэдэн сегментэд нөөцөө хуваарилснаас нэг нь амжилтгүй болоход компани үлдсэн чиглэлд ажилладаг бол төвлөрсөн маркетингтай компанийн хувьд зах зээлийн боломж хувигдвал хохирол илүү амсдаг.
Ганцаарчилсан маркетинг
Төвлөрсөн маркетингийн нэгэн хэлбэр болох ГАНЦААРЧИЛСАН МАРКЕТИНГ (individual marketing) нь хэрэглэгч бүрт тохирсон маркетингийн иж бүрдлийг санал болгодог. Эртнээс бизнес эрхлэгчид хэрэглэгч тус бүрт ганцаарчилсан үйлчилгээ үзүүлж ирсэн. Оёдолчин, гуталчин, мужаан гээд бүгд л үйлчлүүлэгчийнхээ хувийн хэрэгцээнд захиалгыг тааруулж гүйцэтгэдэг. Өнөө үеийн техник технологийн хөгжил эргээд хүн болгонд тохирсон захиалгыг гүйцэтгэх боломжийг нээж байна. Жишээ нь: Dell компьютерйиг, IKEA гэрийн тавилгыг хэрэглэгч бүрийн онцлогт нийцүүлэн ганцаарчилсан захиалгыг гүйцэтгэдэг.
Стратегийн сонголтонд нөлөөлөх хүчин зүйлс
Ямар стратеги баримталахаа шийдэхийн тулд компани олон хүчин зүйлсийн харгалзах хэрэгтэй болдог. Үүнд:
Компаний нөөц бололцоо
Нөөц бололцоо хязгаарлагдмал нөхцөлд төвлөрсөн стратеги илүү нийцдэг бол нөгөө талаас бүтээгдэхүүний төрөлжсөн байдал мөн нөлөөлдөг. Нэгэн төрлийн, төрөлжөөгүй бүтээгдэхүүний хувьд, тухайлбал түүхий эдэд нийтийн маркетинг тохиромжтой. Жишээлбэл: Төмөр, зэс, нүүрс, жимс ногоо, гурил буудай гэх мэт. Манай өнөөгийн нөхцөлд хөдөө аж ахуйн бүтээгдэхүүний борлуулалт нийтийн маркетингийн арга замаар явагдаж байна.
Бүтээгдэхүүний амьдралын мөчлөг
Хэрэв тухайн бүтээгдэхүүн зах зээлд цоо шинэ бол нийтийн эсвэл төвлөрсөн маркетинг тохиромжтой. Харин бүтээгдэхүүний өсөлтийн болон тогтворжилтийн үеүүдэд хэд хэдэн сегментэд чиглэн ялгаварлах стратеги баримтлах нь зүйтэй. Хэрэглэгчдийн зан төлөв хоорондоо төсөөтэй бол нийтийн маркетинг ашиглах нь илүү үр дүнтэй.
Өрсөлдөгчийн баримталж буй стратеги
Өрсөлдөгч ялгаварлах эсвэл төвлөрсөн маркетингийн стратеги баримталж байвал нийтийн маркетингийг сонгох нь амиа хорлохтой ижил юм. Эсрэгээр нь өрсөлдөгч нийтийн маркетингийг хэрэгжүүлж байгаа бол ялгаварлах эсвэл төвлөрсөн стратегийг баримтлах нь давуу тал бий болгоно.
Бүтээгдэхүүний хоногшуулалт
Тухайн бүтээгдэхүүн өрсөлдөгч бүтээгдэхүүнүүдтэй харьцуулахад хэрэглэгчийн ухамсарт ямар байр суурь эзэлж байгааг хоногшуулалт (positioning) илэрхийлдэг. Жишээлбэл: Гар нүүрийн савангууд дотор “Dove” арьс чийгшүүлэгч, “Camay” сүрчиг хэрэглэсэн мэт анхилам үнэртэй, “Safeguard” бактери устгадагаараа хоногшсон байдаг. Бүтээгдэхүүний хоногшуулалт нь хэрэглэгчдэд төрүүлж буй ойлголт, мэдрэмж, сэтгэгдэл юм.
Бүтээгдэхүүний хоногшуулалтын тухай ойлголтыг анх Эл Райс (Al Ries) ба Жек Траут (Jack Trout) нар 1972 онд “Advertising Age” сэтгүүлд нийтлэгдсэн “The Positioning Era” цуврал өгүүлэлдээ дурьдсан байдаг. Тэд энэ талаар үргэлжлүүлэн судалж маркетингийн хувьсгалыг эхлүүлсэн гэгдэх “Positioning: The Battle For Your Mind” номоо бичсэн. Зохиогчид энэ номондоо хэрэглэгчийн ухамсарт хоногшиж үлдэх 4 стратегийг санал болгосон. Үүнд:
“Fed Ex” илгээмж хүргэлтийн анхны компани байгаагүй гэхдээ шуурхай хүргэлтийг хамгийн анх нэвтрүүлснээр салбартаа тэргүүлэгч болж чадсан юм.
Кока-Кола улаан, Пепси кола цэнхэр улааныг хослуулан ашигладаг. Кока- Кола бол үе үеийн дасал болсон уламжлалт хэрэглээ бол Пепси Кола өсвөр үеийн шинэ сонголтыг илэрхийлдэг. “Nike” зах зээлд тэргүүлэгч болсны дараа “Reebok” түүнийг гүйцэх гэж их оролдсон. “Nike” компани “Майкл Жордан”, “Тайгер Вудс” зэрэг спортын оддыг татан оруулсан суртчилгаандаа 1 тэрбум доллар зарцуулсан бол “Reebok” 400 саяыг зарцуулсан. Гэвч тэргүүлэгч болж чадаагүй юм. Хожим өрсөлдөгчөө гүйцэх бодлоосоо салж оддыг дуурайхыг эрмэлздэггүй дунд болон ахмад насны хэрэглэгчидэд чиглэсэн байна. АНУ-д “Номер 2” автомашин түрээсийн “Avis” компани зар сурталчилгаандаа “Бид “Номер 2” учраас илүү их хичээдэг.” гэсэн байдаг. Ер нь яагаад хоёрдогч, гуравдагч гэдгээ хүлээн зөвшөөрч бахархаж болохгүй гэж? “Lenovo” компани “Дэлхийд 3-т” ордогоо сурталчилдаг гэдгийг санахад илүүдэхгүй юм. Компани хүссэн хүсээгүй бүтээгдэхүүн өөрийн шинж чанар, онцлогоороо хэрэглэгчдэд ямар нэгэн сэтгэгдэл үлдээх нь дамжиггүй. Гэвч маркетерүүдийн хувьд асуудлыг хувь тавиланд даатган азаа үзэх шаардлагагүй юм. Тэдэнд хэрэглэгчдэд ямар сэтгэгдэл үлдээхээ урьдчилан төлөвлөж боловсруулах бүрэн боломж бий. Үүний тулд хамгийн түрүүнд бусдаас ялгарах хэрэгтэй. Дараа нь ялгарах шинж чанаруудаа өрсөлдөх давуу тал болгож тохирсон маркетингийн иж бүрдлийг, хэрэглэгчдэд хүргэх стратегийг боловсруулна.
Ялгарал
Хэрэглэгчдийн ухамсарт хоногшиж үлдэхийн үндэс нь бусдаас ялгарахад (differentiation) оршино. Бусдаас ялгарахын тулд хамгийн түрүүнд бүтээгдэхүүн ямар онцлог шинж чанартай болохыг олж тогтооно. Шинэ бүтээгдэхүүн зах зээлд гаргах гэж байгаа бол бүтээгдэхүүнээ боловсруулж бүтээхийн өмнө энэ бүхнийг бодох хэрэгтэй. Харин нэгэнт зах зээлд арилжаалагдаж байгаа бүтээгдэхүүн бол бүтээгдэхүүнээ сайтар судлаад ямар ялгарах шинж чанар байгааг олох тогтоох хэрэгтэй. Ялгаралт бүтээгдэхүүний бодит шинж чанар дээр тулгуурлаад зогсохгүй бүтээгдэхүүний имиж, үйлчилгээ, ердөө төрүүлж буй сэтгэгдэл өөрөөр хэлбэл гарт баригдахгүй, нүдэнд харагдахгүй шинж чанар дээр тулгуурлан, зөвхөн мэдрэмж төрүүлэх төдий байж болно.
Өрсөлдөгчөөсөө хэрхэн ялгарахыг маркетерийн бүтээлч сэтгэлгээ шийднэ. Жишээ нь: Өрсөлдөгчид нь бүгд багтаамж ихтэй автомашинууд санал болгож “Wolkswagen” байхад дөнгөж хоёр хүний зайтай “Beetle” загварыг гаргаж амжилтанд хүрч байв. Шатахуун бага иднэ, машины зогсоолд зай бага эзэлнэ, үнэ хямд, хэн ч хүргээд өг гэж гуйхгүй.
Бүтээгдэхүүний шинж чанараас гадна хувиарлалтын сувгаар ялгарч болно. “Dell” комьпютерийн зах зээлд IBM, Compaq гэсэн өрсөлдөгчдөөсөө хэрэглэгчийн хүссэн комьпютерийг шууд ямар ч зуучлагчгүйгээр гэрт нь хүргэж өгдөгөөрөө ялгарч чадав. Үйлчлүүлэгч интернэтээр хүссэн комьпютерийнхээ захиалгыг өгөөд кахиалгаа гэрийнхээ үүдэнд угтана. Маш хялбар, комьпютерийн төрөлжсөн дэлгүүр ажиллуулах, худалдагч хөлсөлж авах, эсвэл борлуулах эрхээ хэн нэгэн дистрибьютерт шилжүүлэлгүйгээр хэрэглэгчидтэйгээ шууд харьцана.
Өрсөлдөгчөөсөө ялгарах аргуудаас хамгийн анхаарвал зохистой нь үнэ байх. Өндөр үнэ тогтоох нь өрсөлдөгчөөсөө ялгарах нэг арга гэж үзэж болно. Яагаад гэвэл ихэнх хэрэглэгчдэд үнэтэй бол чанартай гэсэн ойлголт тогтсон байдаг. Гэвч үнээ өндөр барихдаа түүнд тохирсон бүтээгдэхүүн үйлчилгээг санал болгох шаардлагатай. “Rolex” цагны оосроо зузаатгаж, “Monthblanc” үзгээ бүдүүн болгож харин “Chivas Regal” вискигээ илүү олон жил хадгалав. Нөгөө талаар үнэтэй бүтээгдэхүүн хэрэглэх нь нэр хүндийн хэрэг юм. Хүмүүс нэр хүнд, нийгэм эзэлж буй байр суурь, хэн гэдгээ харуулахын тулд, өөрийгөө тийм гэж мэдрэхийн тулд үнэтэй бүтээгдэхүүн худалдаж авдаг. Ижил төстэй бүтээгдэхүүнүүдээс өндөр үнээс гадна хямд үнээр ялгарах боломж бий. Гэвч хямд үнээр өрсөлдөх нь өрсөлдөөний хамгийн хүнд хэлбэрт тооцогддог. Өрсөлдөгч үнээ бууруулах боломжтой бол хямд үнэ бусдаас ялгарах арга биш. Майкл Портерийн бичсэнчлэн “Энэ галзуурч солиорсонтой ижил” юм. Гэхдээ энэ нь хямд үнээр өрсөлдөх нь боломжгүй гэсэн үг биш. Гагцхүү хэцүү байдаг юм. Хямд үнээр өрсөлдөн амжилтанд хүрсний хамгийн тод жишээ бол “Southwest Airlines” агаарын тээврийн компани юм. Төсөр техник, ердийн суудлууд, жижиг онгоцны буудлуудыг сонгож хоолны үйлчилгээг хассан байна. Ингэж хэмнэсэн зардлаа ажилчдаа сургах, тийзийн захиалгаа элдэв хүндрэлгүй түргэн шуурхай болгоход зарцуулж бусдаас хамгийн доогуур зардалтай ба хямд үнэтэй агаарын тээвэр болж чаджээ. Тэдний ажилчид бүхий л байдлаараа үйлчлүүлэгчдийг хөгжөөн тэднийг инээлгэж, гайхшруулж чаддаг. Нислэгийн үеэр мөрдөх аюулгүй байдлын журмыг кантри, блюз, рэп стилээр дуулж танилцуулах, янз янзын хөгжилтэй хувцас өмсөх, үйлчлүүлэгчдийн дунд хөгжөөнтэй тоглоом, наадам зохиох хошигнох зэргээр нислэгийн тав тухыг орлож чадсан байна. Хамгийн гол нь дан ганц үнээ хямд барихын хажуугаар анхаарал татахуйц онцгой зүйл санал болгожээ. “Southwest Airlines”-ын гүйцэтгэх захирал Херб Келлэхерийн хэлсэнчлэн “Өөр байх” (being different) хэрэгтэй юм.
Бүтээгдэхүүнээ хэрэглэгчийн ухамсарт хоногшуулахдаа маркетингийн идэвхижүүлэлтээр бусдаас ялгаран амжилтанд хүрч болно. Жишээлбэл: Бишрэлт компаний импортлодог “” хувцасны брэндийн нэр нь нэгдсэн үндэсний байгууллагын нэрийг санагдуулам нэртэй энэ брэндийн зар сурталчилгааны хуудаснууд бусдаас эрс ялгарладаг. Энэ хуудас нь сэтгэл сэрдхийлгэн гүн бодолд оруулах хүчтэй байдаг бөгөөд дэлхий ертөнцөд тулгамдсан асуудлуудыг тусгаж чаддаг. Бүтээгдэхүүнийхээ ашиг тусыг суртчилахын оронд дайны хор хөнөөл, арьс өнгөөр гадуурхах явдал, хүүхдийн эрх, хүний эрх, ДОХ зэрэг асуудлуудад хүмүүсийн анхаарлыг татдаг онцлогтой. Бусдаас ялгаатай бүтээгдэхүүн, үнэ, хувиарлалт, идэвхижүүлэлтийг өөрөөр хэлбэл маркетингийн иж бүрдлийг боловсруулснаар өрсөлдөгчдөөсөө ялгарах имижийг бүрдүүлж чадна. Энэхүү имиж нь хэрэглэгчийн ой тойнд тусгалаа олж, тодорхой байр суурь эзэлсэн бол хоногшиж чадлаа гэсэн үг. Имиж нь бүтээгдэхүүний онцлог шинж чанар, брэндийн нэр, логоны өнгө дизайн, уриа үг, сав баглаа боодлын үзэмж, бүтээгдэхүүний үнэ, борлуулагдаж байгаа газар, зар сурталчилгааны хийц зэрэг бүтээгдэхүүнтэй холбоотой бүхий л зүйлээр илэрдэг.
Амжилттай хоногшуулалтын алтан зарчмууд
Хэрэглэгчийн ухамсарт хоногшихын тулд дараах 3 зарчмыг зайлшгүй мөрдөх шаардлагатай. Үүнд:
Ангилал:Маркетинг
Хайр
thumb|150px|Европт улаан [[зүрх буюу бунданг хайрын бэлгэдэл болгож иржээ.]] Хайр гэж хэн нэгэнд маш хүчтэй татагдаж буй мэдрэмж, үүнээс улбаалан гарч буй сэтгэл хөдлөлийг хэлнэ. Хайр гэдэг үгийг маш олон улс үндэстэн, шашны номд янз янзаар тайлбарласан байдаг. Эртний Грек, Хятад, Япон, эсвэл Ислам, Хинди, Буддизм, Христийн шашинд хайрыг хэд хэдэн бүлэгт хувааж ангилаад тус бүрд нь тайлбарласан байдаг.
Энэ бүгдээс хүн хүнээ хайрлах хайрыг онцолж хэлбэл гэр бүл (аав, ээж, ах дүү, хүү охин), найз нөхөд, хосуудын гэж байж болно. Хайр бол олон янз. Энэ бүгдээс бид эгэлгүй зүйлсийг олж авдаг. Хайртай хүнээ аз жаргалтай байхыг харах нь хайрлаж буй хүний аз жаргал болдог.
Европт улаан зүрхийг хайрын бэлгэдэл болгодог. Энэ өдгөөг хүртэл бүх дэлхийн хүн төрөлхтний хайрын бэлэгдэл болсоор ирсэн байна.
Цахим холбоос
Ангилал:Нийгэм судлал Ангилал:Ариун журам Ангилал:Шүтлэг ба сургаал
Африк оцон шувуу
Африк оцон шувуу (Spheniscus demersus), мөн Хар хөлт оцон шувуу гэгдэх энэ шувуу нь Африкийн баруун өмнөд эрэг орчим, Намиби болон Өмнөд Африкийн хоорондох арлуудаар нутаглана.
Гадаад төрх
Африк оцон шувуу 68-70 см өндөр, 2-5 кг жинтэй. Тэд цээж хэсэгтээ хар судал, толботой бөгөөд энэ нь хүний хурууны хээтэй адил оцон шувуу бүрийнх өөр өөр байдаг.
Дорнод фронт (Дэлхийн нэгдүгээр дайн)
Дэлхийн нэгдүгээр дайны туршид Дорнод фронт ("Эх орны хоёрдугаар дайн" гэж Оросын зарим эх сурвалжид дурдсан) нь нэг талд Оросын Хаант Улс ба Румыны вант улсууд, нөгөө талд Австри-Унгарын эзэнт гүрэн, Болгарын вант улс ба Герман тулалдаж байсан байлдааныг нэрлэдэг. Энэ нь умард талдаа Балтын тэнгисээс эхлээд өмнөд талдаа Хар тэнгис  хүртэл урт сунасан Дорнод Европ  төдийгүй Төв Европ  руу гүнзгий орсон зурвас шугамаар үргэлжилж байсан байна.
Гадаад холбоос
Ангилал:Германы Хаант Улсын зэвсэгт хүчин  Ангилал:Дэлхийн нэгдүгээр дайны үеийн Германы зэвсэгт хүчний түүх
1 сарын 25
Тэмдэглэлт өдөр
0125 #25
Хантэнгэр
Хантэнгэр (Кан-Теңири, Хан Тәңірі, 汗腾格里峰) — Тэнгэр уул нурууны далайн түвшнээс дээш өндөр уул. Цасан бүрхүүлийг нэмвэл өндөр болно. Казахстан, Киргиз, Хятад гурван улсын хил дээр байгаа. Тэнгэр уулын оргилуудаас өндрөөрөө Ялалтын оргил -ын дараа хоёрдугаарт ордог.
Хасагийн дээрэмчид
Хасагийн дээрэмчид гэдэг нэр нь Монгол улсын баруун хязгаарын хилийг 1910-1950 онд зөрчин зэвсэгт дээрэм, аллага хийх ба цэргийн тагнуул, хилийн тулгаралт, мөргөлдөөн үүсгэж байсан зэвсэглэсэн хасагуудыг хэлдэг байсан хэллэг юм.
Хасагууд 1910-1913 онуудад Богд Хаант Монгол Улсын Баруун хязгаар нутагт Шинжааны зүгээс зэвсэглэсэн дээрэм хийж эхэлсэн байна. Эдгээр дээрэмчид нь шинэхэн байгуулагдсан Монгол улс нь баруун хязгаарын хилээ хамгаалах тал дээр сулхан байсан байдлыг далимдуулан баруун монголчуудыг дээрэмдэн адуу малыг олон тоогоор дээрэмдэн авахаас гадна аллага хийж жирийн малчин монголчуудыг алж устгаж байсан байна. Гэвч Жа лам буюу Дамбийжаагийн захирсан цэрэг хасагийн дээрэмчдийг бут цохин толгойлогч нарыг нь шийтгэсэнээс хойш хасагууд дахин ийм зэвсэгт дээрэм хийж, аллага үйлдээгүй хэсэг хугацаанд тайван болсон байна.
Ардын хувьсгал ялж, Бүгд Найрамдах Монгол Ард Улс байгуулагдсанаас хойш Монголын баруун хязгаар болон өмнөд хилийн дагуу эрх ямбаа алдсан тайж язгууртан лам нар зэвсэгт дээрмийн бүлэг болох баартагчин нарыг зохион байгуулж, дээрмийн халдлага хийх болсон байна. Энэхүү баартагчингуудтай хасагууд хамтран дээрэм хийж байжээ. Энэ үед хил хамгаалалт нь цөөн тоотой хилийн харуулаар хамгаалагдаж байсан сул талыг ашиглан эдгээр дээрэмчид нутгийн гүн рүү чөлөөтэй нэвтрэн дээрэм хийдэг байжээ. Энэ үед хасагууд ийм хүнд нөхцлийг далимдуулан дахин идэвхжиж зэвсэглэсэн дээрэм тонуул хийж байсан ба хилийн харуул руу хүртэл заримдаа халдаж байжээ. Ингэж хасагийн дээрэмчид 1930-д онд дахин гарч ирсэн байна. Үүний эсрэг хилийн цэргийг хүч нэмэгдүүлэх болон тусгай отряд үүсгэн тэмцэх замаар хасагийн дээрэмчдийн үйлдлийг таслан зогсоож байсан бөгөөд 1940-д онд Дорнод аймагт байрлаж байсан Монголын ардын хувьсгалт цэргийн морьт хороог Баруун хязгаарын Бодончид татан аваачиж байрлуулснаар хасагийн дээрэмчдийн халдлага нэг хэсэг зогссон байна.
1940-1950 онд Шинжаанд гарсан Зүүн туркестаны бүгд найрамдах улс байгуулах зорилго бүхий зэвсэгт бослогуудын үед Шинжаанаас гаралтай Оспан хэмээх нэгэн хасагуудын зэвсэгт бүлгийг зохион байгуулан Хасагийн тусгаар улсыг байгуулахаар тэмцсэн байна. Энэ үед хасагийн дээрэмчид дахин идэвхжсэн байна. Оспан нь улмаар олон талтай хувирамтгай бодлого барьж байсан бөгөөд 1946 оноос эхлэн хятадын Гоминдааны талд бүрэн орж, түүний даалгаврыг биелүүлж эхэлсэн байна. Оспаны удирдсан хасагийн дээрэмчид нь Монголын баруун хязгаарын хилийг байнга зэвсэглэн цөмөрч дээрэм тонуул аллага хийхээс гадна гоминдааны даалгавраар хилийн цэргийн байрлал, тоо, хүч, хил хамгаалалтын байдлыг тагнах, хилийн цэргийн харуулыг довтлох, амьд хил барих зэрэг цэргийн тагнуулын даалгаварыг биелүүлж байснаас гадна гоминдааны цэрэгтэй хамтран БНМАУ-ын хил рүү цөмрөн байлдаан хийж байсан байна. Үүний эсрэг яаралтай арга хэмжээ авч хилийн цэргийн хүчийг нэмэгдүүлэх, орон нутгийн иргэдээс өөрийгөө хамгаалах морьт отрядуудыг зохион байгуулах, цэргийн агаарын хүчний хэсгийг татах зэрэг арга хэмжээ авснаас гадна хил хамгаалалтыг чангаруулж хасагийн дээрэмчдийн эсрэг шат дараалсан операци явуулсаны үр дүнд хасагийн дээрэмчдийг бут цохин хилийн тайван байдлыг хангасан түүхтэй.
Урлагийн бүтээл
Ангилал:Монголын түүх Ангилал:Хил хамгаалалтын түүх Ангилал:Монголын хилийн цэрэг Ангилал:Хилийн мөргөлдөөн Ангилал:Баруун Монголын хилийн тулгаралтууд
Иман Шамперт
Иман Шамперт (Iman Shumpert; 1990 оны зургадугаар сарын 26, Иллиной, Оук Парк) — Америкийн мэргэжлийн сагсан бөмбөгчин бөгөөд НБА-гийн «Кливленд Кавальерс» багт шидэгч-хамгаалагчаар тоглодог. 2011 оны драфтын №17 түүнийг «Нью-Йорк Никс» сонгосон. Өмнө нь тэр Жоржиа мужийн технологийн коллежийн багт тоглож байсан.
Замнал
2015 оны нэгдүгээр сарын 5-нд «Кливленд Кавальерс» багт Жей Ар Смитийн хамт очсон.
Гадны холбоос
Ангилал:АНУ-ын сагсан бөмбөгчин Ангилал:НБА-гийн тоглогч Ангилал:Сагсан бөмбөгийн шидэгч-хамгаалагч Ангилал:Нью-Йорк Никс багийн тоглогч Ангилал:Кливленд Кавальерс багийн тоглогч Ангилал:Америкчууд Ангилал:1990 онд төрсөн
Мусса Соу
Мусса Соу (Moussa Sow, 1986 оны нэгдүгээр сарын 19-нд Ивелин дүүргийн Мант-ла-Жоли коммунд төрсөн) нь Франц гаралтай Сенегалын хөлбөмбөгчин бөгөөд Францын дээд лигийн Лилль багийн жигүүрийн довтлогч юм.
Шигшээ багийн гараа
2009 оны есдүгээр сарын 5-нд тэрээр Сенегалын шигшээ багийн бүрэлдэхүүнд багтан Анголын шигшээ багийн эсрэг тоглож шигшээ багийн анхны гараагаа хийж байв.
Холбоос
Ангилал:1986 онд төрсөн Ангилал:Сенегалын шигшээ багийн хөлбөмбөгчин Ангилал:Францын хөлбөмбөгийн лигийн тоглогч Ангилал:Сенегалчууд Ангилал:Францын хүн
Михаил Гуцериев
Михаил Гуцериев (Михаил Сафарбекович Гуцериев) гэж 1958 онд Акмолинскт төрсөн гүрж үндэстэн, Орос улсын худалдаа үйлдвэрийн эзэн байдаг. Гуцериев «РуссНефть», «Русский уголь», «Моспромстрой» зэрэг компанийн хувьцааны багцыг эзэмшдэг бөгөөд Америкийн «Форбс» сэтгүүлийн тооцсоноор 6.7 тэрбум ам.долларын хөрөнгөтэй Оросын 17-р баян хүн гэнэ. Гуцериев 1995, 2000 онд ОХУ-ын Төрийн дум (улсын хурлын доод танхим)-ын гишүүнээр сонгогдож байв.
Гэр бүл
Михаил Гуцериев эхнэр, хүү, охинтэй. Чингиз Гуцериев гэсэн бас нэг хүү нь 2007 онд авто ослоор нас нөгцсөн.
Зохиолч
Гуцериев дууны шүлэг зохиодог. Жил болгон зохиосон дуугаа эмхлэн тоглолт зохиодог.
Цахим холбоос
Ангилал:21-р зууны бизнесмен Ангилал:20-р зууны бизнесмен Ангилал:ОХУ-ын Төрийн Думын гишүүн Ангилал:Оросын бизнесмен Ангилал:Найрамдлын одон шагналтан Ангилал:Оросын хүн Ангилал:Гүржүүд Ангилал:1958 онд төрсөн
Арминиус
Арминиусын хөшөө|thumb|200px|right Арминиус буюу Армен нь өнөөгийн Германчуудын өвөг Тевтоны нэг хэсэг болох Херуски аймгийн толгойлогч бөгөөд МЭӨ 18 – МЭ 19 оны хооронд амьдарч байсан байж магадгүй гэж үздэг. XIX зууны сүүлч үед түүнийг Германы үндсэрхэг үзэлтнүүд Ромын дарлалаас Герман үндэстнийг чөлөөлсөн үндэсний баатар, Херрманн хэмээн алдаршуулах болжээ.
Арминиус нь нилээд хэдэн жил Ромын армид алба хааж, Ромын иргэншил олж авсан бөгөөд тэдний дайтах урлаг, цэргийн зохион байгуулалт, улс төрийн бодлогын туршлагыг дотроос нь сайн судалсан байна. Христийн тооллын 7 онд Арминиус гэртээ буцан ирж, түүний ард түмнийг Ромчууд, дарангуйлагч Публиус Куйнтус Варус хэрхэн тарчилган дарамталж буйг олж мэджээ. Арминиус Херуски аймгийнхнийг толгойлон бослогод бэлтгэж эхэлсэн байна. Үүнийг мэдсэн Варус гурван легион цэрэг илгээсэнд Райн мөрний сав газар Тевтобургийн ойд тосон тулалдаж, Ромчуудыг ухраажээ. Уг тулаанд легионууд нь бут ниргэгдсэн мэдээг авсан Варус амиа хорлосон байна.
Ромчууд энэ мэдээг сонсоод хашир туршлагатай Германикус Цезариар удирдуулсан их цэргийг Арминиусын эсрэг явуулсан байна. 16 онд Ромчууд Херуски нарын нутагт хүрч, Арминиустай туладсан байна. Тулалдаанд ромчууд хүнд хохирол үзсэн ч ялалт байгуулж, Арминиус ухарчээ. Арминиусыг мөрдөн хөөж байсан Германикусийг Ром эргүүлэн татсан нь Арминиусийг бүрэн ялагдахаас аварсан байна.
Үүний дараа Ромчууд Герман нутаг руу дахин хэзээ ч халдан довтолж зүрхлээгүй байна. Ромчуудыг нутгаасаа хөөн гаргасан Герман аймгууд дотроо хагаралдан, Христийн тооллын 19 эсвэл 21 онд Арминиус хамсаатнууддаа алагдсан байна.
Түүний мөнхийн гавьяаг нь хүндэтгэн Германы ард түмэн 1875 онд дарангуйлагч Варусын легионуудыг бут ниргэсэн Тевтобургийн ойролцоо аварга хөшөө босгосон байна.
Ангилал:Вальхалла Ангилал:Херускичүүд Ангилал:Улс төрийн домог Ангилал:Эртний Германы ноёрхогч Ангилал:Эртний Германы зэвсэгт хүчний хүн Ангилал:1-р зууны ноёрхогч Ангилал:МЭӨ 1-р зуунд төрсөн Ангилал:1-р зуунд өнгөрсөн Ангилал:Германы үндэсний бэлгэ тэмдэг
Нагоя Их Сургууль
Нагоя Их Сургууль (名古屋大学)　- Японы улсын шилдэг их сургуулиудын нэг мөн. 1939 онд анх байгуулагдсан. Нагоя иx сургууль нь 9-н факультеттай.
Зургаан төгсөгчид болон Нагояагийн их сургуулийн факультет Нобелийн шагнал хүртсэн юм.
Ангилал:Японы их сургууль Ангилал:Нагоягийн байгууллага Ангилал:Айчи аймгийн байгууллага Ангилал:1939 онд байгуулагдсан
Антуан Ватто
Антуан Ватто (1684-1721)-тансаг сэдвийг үндэслэгч, халуун дотно сэтгэл, уян зөөлөн байдлыг төрүүлсэн, яруу сайхан зохиомжуудаа бүтээж байв. Түүний шилдэг бүтээлүүд нь реалист чиглэлээр бүтсэн ч язгууртны хүрээллийн талд зогсож байлаа. Зураач амьдралыг нарийн ажигладаг, бүтээлд нь тэнүүлчид, гар урчууд, тариачид, хөгжимчид, цэргүүд, жүжигчид байдаг боловч тэдний эерэг хээнцэр гоё хатагтай, ганган харцуул, негр зарц нарыг сүлжилдүүлэн үзүүлсэн байдаг. Зураачийн сэтгэлийг нүүрний үл ажиглагдам хувьсал, гэнэтийн өөрчлөлт, мөрөөдөмтгий, гунигтай, ёжтой зэрэг байдлууд татаж байв. АнтуанВатто Фландрийн хил дээр төрж, 18 насандаа Парист иржээ. Энд амьдралын хүнд хүчир замыг туулж өнгөрүүлсэн ба өвчтэй, ганцаардмал, бодлогошронгуй хүн байжээ. Тэгээд ч тэр үү, тухайн үеийнхэн нь Ваттог уран бүтээлдээ үргэлж сэтгэл хангалуун бус байсан гэлцдэг байжээ. Тэрээр уран бүтээлийн гараагаа аж байдлын сэдвээр эхэлсэн.
Цахим холбоос
Ангилал:Рококо зураач Ангилал:Францын уран зураач Ангилал:Францчууд Ангилал:1684 онд төрсөн Ангилал:1721 онд өнгөрсөн
Ха Жи-вонь
Өмнөд Солонгос улсын солонгос киноны 2000-аад оны гол төлөөлөгчдийн нэг болсон жүжигчин Ха Жи́-вонь (солонгосоор 하지원, дуудлага нь [ха-жий үонь] → Ха Жи-үонь, англи латин үсгээр хэвшсэн нь Ha Ji Won, оросоор Ха Чжи/Джи Вон - үүнээс монголоор бас Ха Жи Вон гэнэ) 1978 оны 6 сарын 28-нд улсынхаа Өмнөд Чүнчон аймгийн Пурён хотын цэргийн ангийн эмнэлэгт  Чонь Хэ-рим (전해림) нэртэйгээр төржээ. 18 настайдаа 1996 онд өсвөр насныхны талаарх олон ангит кинонд тоглож урлагт хөл тавьжээ. Ха Жи-вонь жүжигчин түүнээс хойш адал явдал, тулаан, инээдэм, хайр дурлал, спорт, аймшгийн гээд харьцангуй олон төрөлд авхаалж сорьж, эршүүд, сэргэлэн, цог жавхаатай, энхрийлмээр, тулаанч, дайчин хүүхний шинж байдлыг дүрслэн харуулдаг байв. Тэрээр «Нууц» (2003), «Таму» (2003), «Балид болсон явдал» (2004), «Хуан Жин И» (2006), «Нууц цэцэрлэг» (2010) зэрэг олон ангит кинонд тоглосноороо шагналын хур буулгаж, үзэгчдийн хайр талархлыг хүлээж чадсан. Мөн «Харилцуур утас» (2002), «Секс бол юу ч биш» (2003), «Ноён их занттай өнгөрүүлсэн зуун хоног» (2004), «Мангар» (2007), «Цүнами» (2009), «Үүрд хамт байгаач» (2009) зэрэг уран сайхны киноны гол дүрийн эмэгтэйг чадварлаг бүтээж чаджээ.
Өвөөлж
Өвөөлж (Upupa epops) нь Upupidae овгийн толгойн орой дээрх титэм мэт залаагаар онцлог, Африк ба Евразид тархан нутагладаг эрээн өнгөт шувуу юм.
Гадаад төрх
Өвөөлж нь дундаж хэмжээний шувуу бөгөөд 25-32 см урт, далавчаа дэлгэхэд 44-48 см. Урт нарийн, доош бага зэрэг махийсан, хар хошуутай.
Идэш тэжээл
Голдуу хорхой шавьжаар хооллох ба зарим жижиг хэвлээр явагч, мэлхий, үр, жимс жимсгэнэ иддэг. Газар дээр хооллох ба ховор тохиолдолд нисэж байхдаа хорхой шавьж барьж иднэ. Их иддэг шавьж нь царцаа, хүрэлзгэнэ, цох, чихүүр хорхой, голио, шоргоолж зэрэг юм. Томхон хорхойг газар эсвэл чулуунд цохин алж, далавч, хөл зэрэг идэхгүй биеийн хэсгийг салгаж хаядаг байна.
Үржил
Нэг хос нэг улирал л үргэлжлэх бөгөөд дараагийн үржлийн үед өөр хос олдог. 4-6 сард 5-8ш бөөрөнхий, сүүн цэнхэрдүү өнгийн, 4.5 гр жинтэй өндөг гаргана. 16-19 хоноод ангаахай болдог байна.
Цахим холбоос
Ангилал:Өвөөлжийнхөн Ангилал:Евразийн шувууд
2012 оны улсын наадмын бөх барилдаан
2012 оны (Ардын хувьсгалын 91 жилийн ойн) улсын наадамд газар газрын 512 бөх бяр чадлаа сорин, уран мэхийг уралдуулан барилдсанаас Увсын Пүрэвийн Бүрэнтөгс аймгийн арслан түрүүлж, Архангайн Дамбийн Рагчаа заан үзүүрлэжээ.
Эх сурвалж
Ангилал:Улсын наадмын барилдаан
Эзэн хааны коллеж (Лондон)
Эзэн хааны коллеж (албан ёсоор Эзэн хааны шинжлэх ухаан, технологи, анагаах ухааны коллеж) нь 1907 онд байгуулагдсан, 2007 оны дэлхийн их дээд сургуулиудын дунд (THES - QS World University Rankings) тавд жагссан, Лондонд байрладаг дээд боловсролын байгууллага юм.
Их Карл
Их Карл (Charlemagne; Carolus Magnus эсвэл Karolus Magnus) (742 оны 4-р сарын 2 – 814 оны 1-р сарын 28) 768 оноос эхлэн насан эцэслэтлээ Франкчуудын хаан байлаа. Тэрээр Франкын хаант улсыг өргөжүүлж, Баруун болон Төв Европын ихээхэн хэсгийг нэгтгэсэн Франкийн Эзэнт Улсыг байгуулсан юм. Тэрээр хаанчлах хугацаандаа Италийг дайлсан бөгөөд 800 оны 12-р сарын 25-нд Ромын Пап III Лео түүнийг Константинопльд төвлөрсөн Византийн Эзэн хаантай эн зэрэгцүүлэн Император Август (Imperator Augustus) хэмээн өргөмжилжээ. Түүний хаанчлал Каролингийн сэргэн мандалттай холбоотой бөгөөд энэ үед Католик сүм хийдээр дамжин урлаг, шашин, соёл сэргэн хөгжсөн юм. Гадаадад аян дайн хийж, дотооддоо шинэтгэл явуулснаар Баруун Европ, Дундад Зууныг тодорхойлоход хувь нэмрээ оруулжээ. Түүнийг Франц, Герман, Ариун Ромын Эзэнт Улсын хаадын жагсаалтад I Карл гэж тэмдэглэдэг.
Эзэн хааны коллеж (Лондон)
Тус коллеж нь Британийн томоохон сонины холбоодын гаргасан жагсаалтад хоёрдугаар байранд орсон гуравхан их дээд сургуулийн нэг юм. Тухайлбал 1999, 2000 онд Таймс-ын (The Times) жагсаалтад Оксфордын Их сургуулийн дээр хоёрдугаар байрт орж байв. ('Нэр хүнд'-ийг үзнэ үү). Сургалт, эрдэм шинжилгээний ажил нь шинжлэх ухаан, техник, анагаах ухаанд илүү төвлөрдөг бөгөөд сүүлийн үед Бизнесийн сургууль болон хүмүүнлэгийн тэнхим байгуулагдсан.
Тус коллежийн гол хотхон нь Төв Лондоны Өмнөд Кенсингтонд байрладаг. Анх Лондоны Их Сургуулийн бүрэлдхүүнд багтдаг коллеж байж байгаад 2007 оны долдугаар сарын 8-нд 100 жилийнхээ ойгоор тусдаа коллеж болсон.
Их Карл
Намхан Нуруут Пипин хаан, Лаоны Бертрада хоёрын хүү болон мэндэлсэн Карл эцгийнхээ хаан ширээг залгамжлан авч, дүү I Карломаны хамт төрийн эрхийг барьжээ. Карломан Их Карлтай муудалцсан боловч 771 онд Карломан гэнэт нас барснаар дайн дэгдээгүй өнгөрсөн. Их Карл Ромын Папын талаар эцгийнхээ баримталж байсан бодлогыг үргэлжлүүлж, Италид ломбардуудыг төрийн эрхээс зайлуулж, Испаниас хаант улс руу нь өнгөлзөж байсан сарацинчуудтай тулалдаж, Ромын Папын хамгаалагч болжээ. Эдгээр аян дайны үеэр Роланд баатрын дуулалд бичигдэн үлдсэн Ронсесваллесийн тулалдаанд (778) насандаа үзээгүй муухай ялагдал хүлээсэн юм. Зүүнтээ байх аймгуудын эсрэг, ялангуяа Саксончуудын эсрэг аян дайн хийсэн бөгөөд сунжирсан удаан дайны эцэст тэднийг өөрийн харъяанд оруулжээ. Тэднийг хүчээр Христийн шашинд оруулснаар өөрийн эзэнт улсад нэгтгэж, хожмын Оттогийн династи бий болох замыг тавьжээ.
Эзэн хааны коллеж (Лондон)
Бүтэц
Тус сургууль гурван факультетэд хуваагддаг. Тухайлбал техникийн ухаан, анагаах ухаан, байгалийн шинжлэх ухааны факультет. Түүнчлэн бизнесийн сургууль болон хүмүүнлэгийн тэнхим байдаг. Гэхдээ хүмүүнлэгийн тэнхимийн гол зорилго нь бусад факультет, тэнхимийн оюутнуудад сонгон суралцах сэдвээр болон хэлний сургалт явуулдаг.
2005-2006 онд тус коллежид 11000 оюутан бүтэн цагаар суралцаж байв.
Их Карл
Өнөөдөр түүнийг Франц, Германы хаант ёсыг үндэслэгч төдийгүй, Европын эцэг гэдэг билээ. Ромчуудаас хойш анх удаа Баруун Европын ихэнх хэсгийг Их Карлын эзэнт улс нэгтгэж чадсан бөгөөд Каролингийн сэргэн мандалт Европын нийтлэг төрхийг бүрдүүлэхэд түлхэц өгсөн юм.
Эзэн хааны коллеж (Лондон)
Нэр хүнд
Компьютерийн тэнхим нь НВУ-д хамгийн шилдэгт тооцогддог бөгөөд 2007 онд Гардиан сонины их сургуулийн лавлахт анх удаа Кэмбрижийн Их Сургуулийн компьютерийн лабораториос илүү гарсан. . THES тус тэнхимийг компьютерийн чиглэлээр дэлхийн хэмжээнд 4-р байранд оруулсан.
Файнэншл Таймс сонин Эзэн хааны коллежийн Бизнесийн сургуулийг Европын шилдэг 10 сургуульд оруулж тооцсон.
2008 оны ARWU зэрэглэлээр Эзэн хааны коллеж анагаах ухааны чиглэлээр дэлхийд 26-д жагссан бөгөөд НВУ-ын гуравхан анагаах ухааны сургууль л тус сургуулийн дээр жагсчээ. Тухайлбал: Оксфорд 12-т, Лондоны Их Сургуулийн Коллеж 13-т, Кэмбриж 16-т. Тус коллеж техникийн ухаан, мэдээллийн технологиор дэлхийд 25-т жагсчээ. Түүнчлэн байгалийн ухаанаар дэлхийд 27-д жагссан.
Багш, судлаачдын тоо 3000 орчим хүрдэг. Эднээс 53 нь Эзэн хааны нийгэмлэгийн гишүүн, 57 нь Эзэн хааны техникийн ухааны академийн гишүүн. 14 Нобелийн шагналтан тус коллежоос төрсөн.
Байр сууц
thumb|right|250px|Эзэн хааны коллежийн Бизнесийн сургуулийн хаалга Эзэн хааны коллеж Төв Лондон, Ийлинг, Аскот, Вайд нийт 30 гаруй оюутны байртай. Түүнчлэн оюутнууд Лондоны Их Сургуулийн Коллеж дундын оюутны байранд байрлах эрхтэй. Нийт 3000 гаруй өрөө байдаг.
Эзэн хааны коллежийн оюутны холбоо
Эзэн хааны коллежийн оюутны холбоо нийт 300 клуб, нийгэмлэгтэй нь Нэгдсэн Вант Улсдаа хамгийн олонд тооцогдоно.
Цахим холбоос
Ангилал:Лондоны их сургууль Ангилал:Лондоны байгууллага Ангилал:Техникийн дээд сургууль Ангилал:Эдийн засгийн дээд сургууль Ангилал:1907 онд үүсгэн байгуулагдсан
Майкл Эссьен
Майкл Кожо Эссьен (Michael Kojo Essien,1982 оны арванхоёрдугаар сарын 3-нд төрсөн) нь Ганын хөлбөмбөгчин бөгөөд Милан болон Ганын шигшээд тоглодог.
Замнал
Эссьен Ганын Либерти Профешионалс багаас хөлбөмбөгийн замналаа эхлүүлсэн ба 2000-2003 оны хооронд Францын Бастиа, 2003-2005 оны хооронд Лион багт тоглож байв. Лионд байхдаа 2002-03, 2003-04 болон 2004-05 оны Францын дээд лигт түрүүлж улмаар УЕФА Аваргуудын Лигийн анхны гараагаа хийж байсан тэрээр 2005 онд Челсид 24.4 фунт стерлингээр Африк тоглогчдоос түүхэн наймааны эзэн болж ирж байв. Челси багт Эссьен Премьер лигийн 2006 болон 2010 онд түрүү, Английн цомын гурав, Лигийн цомын нэг түрүү авахад чухал гавъяа байгуулсан шилдэг тоглогч юм. Улмаар 2008 онд Аваргуудын лигийн шигшээ тоглолтод оролцож байв.
Холбоос
Ангилал:1982 онд төрсөн Ангилал:Хөлбөмбөгийн хагас хамгаалагч Ангилал:Ганын шигшээ багийн хөлбөмбөгчин Ангилал:Милан багийн тоглогч Ангилал:Францын хөлбөмбөгийн лигийн тоглогч Ангилал:Премьер лигийн тоглогч Ангилал:2006 оны хөлбөмбөгийн ДАШТ-д оролцогч Ангилал:Ганачууд
Хүслийн жагсаалт
Хүслийн жагсаалт (The Bucket List) — 2007 оны Америкийн инээдмийн драм кино бөгөөд Жастин Закхэмийн зохиол, Роб Райнерийн найруулгаар бүтэж гол дүрд нь Жек Николсон болон Морган Фримен нарын Холливудын нэгэн цаг үеийн алдартай хоёр жүжигчин тогложээ.
Кинонд эмнэлэгт танилцсан эдгэрэшгүй хүнд өвчтэй ( бамбай булчирхай болон уушигны хавдар-тухайн өвчин нь уг зохиолд хүнд шатандаа орсон болон ахимаг насны ) Эдвард Коул хэмээх чинээлэг, Картер Чемберс хэмээх засварчин хоёр хөгшин дэлхийгээр сайхан аялаж нас эцэслэхээсээ өмнө заавал хийх ёстой гэсэн есөн зүйлээ гүйцэлдүүлж буйг харуулдаг. Тэд эсрэг тэсрэг мэт үзэл санаатай мэт боловч бие биенээ тун сайн ойлгодог богино хугацааны ч болтугай гайхам нөхөрлөсөнийг киноны төгсгөлд Коулын "Картер бол гайхам сайхан эр хүн, миний хамгийн сайн найз" хэмээн нулимс дуслуулан хэлж буйгаар харуулжээ.
Дэлгэцэнд гарсаны дараа
Тус кино нь шүүмжлэгдээс тухайн оныхоо шилдэг арван бүтээлийн нэгд нэрлэгдсэн байдаг ба санал асуулгад оролцогчдын тэн хагас нь гол дүрийн хоёр адал явдалтай нүүр тулж буй үзэгдэлүүд нь өвчнөө ялж байгаа мэт сэтгэгдэл төрүүлсэн хэмээн дүгнэсэн бол зарим кино мэргэжилтин өвчтэй хүн бодит байдалд ийм байх боломгүй хэмээн шүүмж авч байв.
Томоохон шагналуудад нэр дэвшиж байгаагүй ч үзэгчидийн талархан үздэг кинонуудын нэг аргагүй мөн гэдэг нь IMDb үнэлгээ 7.4/10 гэдгээс харагдах биз ээ.
Холбоос
Ангилал:2007 оны кино Ангилал:АНУ-ын кино Ангилал:Адал явдалт кино Ангилал:Уран сайхны кино Ангилал:Инээдмийн кино
Фурэнь их сургууль
Фурэнь их сургууль (輔仁大學)　- Тайвань орны нэгэн томоохон их сургууль.
12 факультет, 48 хэлтэс, 47 хөтөлбөр, АУ-ны докторын 11 хөтөлбөртэй.
Бээжингийн католик их сургуультай (одоо Бээжингийн багшийн их сургууль) зэрэг 1925 онд үүсгэн байгуулагдсан. 1961 онд Тайваньд ажиллаж эхэлсэн.
Ватикантай бат сайн харилцаатайгаараа алдартай.
Цахим холбоос
Ангилал:Тайванийн их, дээд сургууль Ангилал:Бээжингийн их сургууль Ангилал:Шинэ Тайбэй
Мартина Навратилова
Мартина Навратилова (Martina Navrátilová, 1956 оны 10 сарын 18-нд Чехословакийн Прагад төрсөн) нь Чех-Америкийн теннисчин юм. Дэлхийн №1 теннисчин асан Билли Жин Кинг 2006 онд түүний тухай "Тэр ганцаарчилсан, хос, холимог хосын төрөл дэх бүх цаг үеийн хамгийн шилдэг теннисчин." гэж хэлсэн байдаг.